Obec Dvorníky

|  |  |
| --- | --- |
|  |  |
|  |  |
|  | Pre riadne zasadnutie |
|  | Obecného zastupiteľstva |
|  | v Dvorníkoch, dňa 15.12.2023 |
|  |  |
|  | K bodu rokovania číslo: |
|  |  |
|  |  |
| Názov materiálu: |  |
|  |  |
| **Všeobecné záväzné nariadenie č. 5/2023 o miestnych daniach**  **na území Obce Dvorníky** | |
|  |  |
| Predkladá: | Návrh na uznesenie:   1. OZ obce Dvorníky   **prerokovalo**  predložený návrh VZN č. 5/2023 o miestnych daniach na území obce Dvorníky.  **2.** OZ obce Dvorníky podľa § 4 § 6 a 11 ods. 4 písm. g) zákona č. 369/1990 Zb. o obecnom zriadení v z. n. p.  **sa uznáša**  na VZN č.5/2023 o miestnych daniach na území obce Dvorníky |
| Maroš Nemeček  Starosta Obce Dvorníky |
|  |
|  |
| Vypracovala: Hedviga Kadlecová |
|  |
|  |
|  |  |
|  |  |
|  |  |
|  |  |
|  |  |

Obec Dvorníky v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov a podľa §2, 4, 29,43,51, 59, 76 a 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva

**Všeobecné záväzné nariadenie č. 5/2023 o miestnych daniach na území obce Dvorníky**

Návrh všeobecne záväzného nariadenia bol v zmysle § 6 ods. 3 a 4 zákona č. 369/1990 Zb. o obecnom zriadení v znení neskorších predpisov

|  |  |
| --- | --- |
| Vyvesený na úradnej tabuli dňa: | **01.12.2023** |
| Zverejnený na webovom sídle obce a na elektronickej úradnej tabuli obce dňa : | **01.12.2023** |
| Dátum začiatku lehoty na pripomienkové konanie: | **01.12.2023** |
| Dátum ukončenia lehoty pripomienkového konania: | **10.12.2023** |
| Pripomienky zasielať  - písomne na adresu: Obecný úrad, Dvorníky 428, 920 56  - elektronicky na adresu: [*podatelna@dvorniky.sk*](mailto:podatelna@dvorniky.sk) | |
| Vyhodnotenie pripomienok k návrhu VZN uskutočnené dňa: | **11.12.2023** |

Schválené všeobecne záväzné nariadenie

|  |  |
| --- | --- |
| Na rokovaní OZ dňa: 15.12.2023 prijaté uznesením č. |  |
| Vyhlásené vyvesením na úradnej tabuli obce dňa: |  |
| Zverejnené na webovom sídle obce a na elektronickej úradnej tabuli obce dňa : |  |
| VZN nadobúda účinnosť dňom: | **01.01.2024** |

Obec Dvorníky, Obecné zastupiteľstvo v Dvorníkoch v zmysle § 4 ods. 1 a ods. 3 písm. c), § 6 ods. 1 zákona SNR č. 369/1990 Zb. o obecnom zriadení v znení neskorších predpisov a podľa § 2, § 4, § 29, § 43 , § 51, § 59, § 76 a § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov  **vydáva**

# **V Š E O B E C N E ZÁVÄZNE NARIADENIE**

# **č. 5 /2023**

**o miestnych daniach**

**na území obce Dvorníky**

Úvodné ustanovenia

**§ 1**

(1) Toto všeobecne záväzné nariadenie (ďalej len „VZN“) upravuje podmienky ukladania

miestnych daní a miestneho poplatku za komunálne odpady a drobné stavebné odpady

(ďalej len „miestne dane“) na území obce Dvorníky pre katastrálne územie Dvorníky

a katastrálne územie Posádka od 1. januára 2024.

(2) Obec Dvorníky týmto VZN na svojom území ukladá tieto miestne dane:

1. daň z nehnuteľností,
2. daň za psa,
3. daň za predajné automaty,
4. daň za nevýherné hracie prístroje,
5. daň za jadrové zariadenie.
6. daň za ubytovanie,

(3) Zdaňovacím obdobím miestnych daní uvedených v §1 ods.2, písm. a), b), c), d), e)

je kalendárny rok.

**I. časť**

**§2**

# Daň z nehnuteľností

Daň z nehnuteľností zahŕňa:

daň z pozemkov,

daň zo stavieb,

daň z bytov a z nebytových priestorov v bytovom dome (ďalej len „daň z bytov“).

**§3**

**Daň z pozemkov – Základ dane**

(1) Základom dane z pozemkov je hodnota pozemkov určená vynásobením výmery

pozemku v m² a hodnoty pozemkov v eurách za 1m² určenej týmto VZN:

- orná pôda, chmeľnice, vinice, ovocné sady **0,5364 €**

- trvalé trávne porasty **0,1254 €**

- lesné pozemky, na ktorých sú hospodárske lesy, rybníky

s chovom rýb a ostatné hospodársky využ. vodné plochy **0,5364 €**

- záhrady, zastavané plochy a nádvoria, ostatné plochy **1,85 €,**

- stavebné pozemky **18,58 €.**

(2) Ročná sadzba dane z pozemkov je pre jednotlivé druhy pozemkov je nasledovná :

( % zo základu dane )

* orná pôda, chmeľnice, vinice, ovocné sady, **0,35 %**
* trvalé trávne porasty **0,30 %**
* lesné pozemky, na ktorých sú hospodárske lesy rybníky s chovom rýb a ostatné hospodárske využívané vodné plochy **0,30 %**
* záhrady, zastavané plochy a nádvoria, ostatné plochy **0,35 %**
* stavebné pozemky **0,25 %**

**§4**

**Daň zo stavieb – Sadzby dane**

(1) Ročná sadzba dane zo stavieb je za každý aj začatý m2 zastavanej plôch nasledovná :

1. **0,085 €** za stavby na bývanie a drobné stavby, ktoré majú dopl. funkciu pre hlavnú stavbu,
2. **0,110** € za stavby na pôdohospodársku produkciu , skleníky, stavby na vodné hospodárstvo stavby využívané na skladovanie vlastnej pôdohospodárskej produkcie, vrátane stavieb na vlastnú administratívu,
3. **0,650 €** za stavby rekreačných a záhradkárskych chát a domčekov na individuálnu rekreáciu,
4. **0,250 €** zasamostatne stojace garáže a stavby určené alebo používané na tieto účely postavené mimo rodinných a bytových domov,
5. **0,850 €** za priemyselné stavby, stavby slúžiace energetike, stavebníctvu, stavby využívané na skladovanie vlastnej produkcie vrátane stavieb na vlastnú administratívu,
6. **0,850 €**  za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
7. **0,35 €** za ostatné stavby neuvedené v písmene a) až f).

(2) Správca dane určuje pri viacpodlažných stavbách príplatok za ďalšie podlažie vo výške:

**0,02 €** za každé ďalšie podlažie okrem prvého nadzemného podlažia.

(3) koeficient sadzby dane pri neudržiavanej stavbe = 1,00 *.*

**§5**

#### Daň z bytov

(1) Ročná sadzba dane z bytov je za každý aj začatý m2 zastavanej plochy bytu a nebytového priestoru:

a) za byt **0,085 €**

b) nebytový priestor – garáže: **0,250 €**

**§ 6**

**Spoločné ustanovenia pre daň z nehnuteľností**

(1) Podľa miestnych podmienok v obci Dvorníky sa od dane z pozemkov oslobodzujú tieto

pozemky:

a ) pozemky vo vlastníctve právnických osôb, ktoré nie sú založené alebo

zriadené na podnikanie,

b) pozemky miestnych cintorínov,

c) remízky, háje, vetrolamy, vodné plochy - močiare

d) pozemky verejne prístupných parkov, verejných priestorov a športovísk,

e) pozemky užívané školami a školskými zariadeniami,

f) brehové porasty a iné trávne plochy s pôdnou ochranou, ekologickou alebo

krajinotvornou funkciou (t. j. parcely číslo 2705 – 2979/1 v k. .ú. Dvorníky).

(2) Podľa miestnych podmienok v obci Dvorníky od dane zo stavieb a dane z bytov oslobodzujú: a) stavby vo vlastníctve právnických osôb, ktoré nie sú založené alebo zriadené

na podnikanie ,

b) stavby slúžiace školám a školským zariadeniam,

(3) Správca dane poskytne zníženie dane zo stavieb a daň z bytov:

a) **50 %** za stavby na bývanie a byty vo vlastníctve občanov, ktorí sú držiteľom

preukazu občana s ťažkým zdravotným postihnutím a s potrebou sprievodcu (ŤZP

a ŤZP/S) ako aj prevažne alebo úplne bezvládnych občanov, ktoré slúžia pre ich

trvalé bývanie,

b) **50 %** garáže a nebytové priestory v bytovom dome slúžiace ako garáž vo

vlastníctve občanov, ktorí sú držiteľom preukazu ŤZP a ŤZP/S, ako aj prevažne

alebo úplne bezvládnych občanov ktoré slúžia pre motorové vozidlo používané na

ich dopravu.

(4) Správca dane poskytne na tú istú nehnuteľnosť len jedno zníženie. Doklady

preukazujúce dôvody pre poskytnutie daňového zníženia predloží daňovník správcovi

dane najneskôr do 31. januára bežného zdaňovacieho obdobia ( napr. preukaz ŤZP

a ŤZP/S). Daňovníkovi , ktorý si uplatnil zníženie dane v predchádzajúcich

zdaňovacích obdobiach z dôvodu uvedeného v § 6 ods.3 písm. a), b) a nenastali

u neho zmeny skutočností rozhodujúcich na vyrubenie dane bude daň znížená i v

nasledujúcich rokoch.

**§7**

**Vyrubovanie a platenie dane**

(1)Vyrubená daň z nehnuteľností je splatná do 15 dní odo dňa nadobudnutia

právoplatnosti rozhodnutia.

(2)Vyrubenú daň, ktorá je vyššia ako  **1000,00 €** môže daňovník , ktorý je

zaoberajúci sa poľnohospodárskou výrobou, zaplatiť v troch rovnakých splátkach.

Splátky určí správca v rozhodnutí.

(3) Daň z nehnuteľnosti nižšia ako **2,00 €**  sa nebude vyrubovať ani vyberať.

(4) Daňovníci /poplatníci, ktorí nemajú aktivovanú elektronickú schránku a dajú písomný súhlas

správcovi dane, bude im suma dane iba oznamovaná, t. j. dostanú od správcu dane ,, oznámenie

o výške dane „ na emailovú adresu alebo do osobitnej internetovej zóny.

# II. časť

# § 8

# Daň za psa

1. Predmetom dane za psa je pes starší ako 6 mesiacov chovaný fyzickou osobou alebo právnickou osobou.

(2) Sadzba dane sa určuje za jedného psa a kalendárny rok nasledovne:

a) za psa chovaného v bytovom dome **12,00 € ,**

b) za psa chovaného v rodinnom dome **6,00 €.**

(4) Sadzba dane podľa ods.1 platí za každého ďalšieho psa chovaného u toho istého

daňovníka.

(5) Daňová povinnosť vzniká prvým dňom kalendárneho mesiaca nasledujúceho po mesiaci,

v ktorom sa pes stal predmetom dane podľa § 22 ods.1 a zaniká posledným dňom

mesiaca, v ktorom pes prestal byť predmetom dane .

(6) Od dane za psa je oslobodený daňovník po dobu jedného roka, ktorý nadobudol psa z útulku

zvierat a predloží o tom doklad.

**III. časť**

**§ 9**

**Daň za predajné automaty**

(1) Predmetom dane za predajné automaty sú prístroje a automaty, ktoré vydávajú tovar za odplatu (ďalej len ,,predajné automaty“) a sú umiestnené v priestoroch prístupných verejnosti. Predmetom dane nie sú automaty, ktoré vydávajú cestovné lístky verejnej dopravy.

(2) Daňovníkom je fyzická alebo právnická osoba, ktorá predajné automaty prevádzkuje.

(3) Základom dane je počet automatov.

(4) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa predajný automat začal prevádzkovať a zaniká posledným dňom mesiaca, v ktorom sa ukončilo jeho prevádzkovanie.

(5) Sadzba dane je **100,- eur**  za jeden predajný automat a kalendárny rok .

(6) Daňovník je povinný označiť každý predajný automat na viditeľnom mieste štítkom, kde musí byť uvedené obchodné meno prevádzkovateľa, sídlo resp. miesto podnikania, IČO, dátum začatia prevádzkovania predajného automatu a výrobné číslo.

(7) Daňovník je povinný na výzvu správcu dane predložiť inventárny zoznam evidencie predajných automatov.

**IV. časť**

**§ 10**

**Daň za nevýherné hracie prístroje**

(1) Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažní výhru a sú prevádzkované v priestoroch prístupných verejnosti (ďalej len „nevýherné hracie prístroje“).

(2) Nevýherné hracie prístroje sú:

a) elektronické prístroje na počítačové hry,

b) mechanické prístroje, elektronické prístroje, automaty a iné zariadenia na

zábavné hry.

(3) Daňovníkom je fyzická osoba alebo právnická osoba, ktorá nevýherné hracie prístroje

prevádzkuje.

(4) Základom dane je počet nevýherných hracích prístrojov.

(5) Sadzba dane je **100,-- €** za jeden nevýherný hrací prístroj a kalendárny rok.

(6) Daňová povinnosť vzniká dňom začatia prevádzkovania nevýherných hracích prístrojov a zaniká dňom ukončenia ich prevádzkovania.

(7) Daňovník je povinný podať daňové priznanie do 31. januára zdaňovacieho obdobia. Ak daňová povinnosť vznikne v priebehu roka je povinný podať priznanie do 30 dní od vzniku daňovej povinnosti .

(8) Obec vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia.

(9) Daň obec vyberá nasledovným spôsobom :

a) jednorazový poplatok do pokladne Obecného úradu Dvorníky,

b) na účet obce vo VÚB, a .s. Hlohovec, IBAN : SK75 5600 0000 0011 2672 9010.

Na účely výberu dane prevádzkovateľ je povinný viesť preukaznú evidenciu ohľadne každého nevýherného hracieho prístroja osobitne.

**V. časť**

**§ 11**

**Daň za jadrové zariadenie**

**Začlenenie do pásma rozhodujúceho na určenie sadzby dane a sadzba dane.**

(1) Zastavané územie obce Dvorníky sa nachádza v oblasti ohrozenia jadrovým

zariadením jadrovej elektrárne V-2  Jaslovské Bohunice. Obec je zaradená v pásme

3, t. j. nad 2/3 polomeru v tejto oblasti ohrozenia.

(2) **Sadzba dane** za jadrové zariadenie pre 3. Pásmo je určená **0,0006 eur za m²** .

(3) Daňovník je povinný písomne oznámiť vznik daňovej povinnosti správcovi dane do

30 dní odo dňa vzniku daňovej povinnosti a zániku daňovej povinnosti do 30 dní odo

dňa zániku daňovej povinnosti.

(4) Daň za jadrové zariadenie vyrubí správca dane do 31. januára zdaňovacieho obdobia za

predchádzajúci kalendárny rok.

**VI. časť**

**§ 12**

**Daň za ubytovanie**

(1) Predmetom dane za ubytovanie je odplatné ubytovanie prechodné ubytovanie fyzickej osoby v ubytovacom zariadení.

(2) Daňovníkom je fyzická osoba, ktorá sa v zariadení odplatne prechodne ubytuje.

(3) Základom dane je počet prenocovaní.

(4) Sadzba dane je **0,35 eur**  na osobu a prenocovanie.

(5) Platiteľom dane je prevádzkovateľ zariadenia, ktorý odplatné prechodné ubytovanie poskytuje.

(6) Prevádzkovateľ zariadenia poskytujúceho prechodné ubytovanie je povinný zaregistrovať sa na Obecnom úrade v Dvorníkoch najneskôr v deň začatia činnosti spočívajúcej v poskytovaní služieb prechodného ubytovania.

(7) Daň je splatná do 15 dní od skončenia kalendárneho štvrťroka. Osoba poskytujúca ubytovanie predloží správcovi dane priznanie k dani za ubytovanie do 15 dní od ukončenia kalendárneho štvrťroka.

**VII. časť**

**Spoločné a záverečné ustanovenia**

**§ 13**

(1) Správu miestnych daní a miestneho poplatku vykonáva Obec Dvorníky prostredníctvom starostu obce a poverených zamestnancov obce .

(2) Pokiaľ v tomto všeobecne záväznom nariadení nie je podrobnejšia úprava, odkazuje sa na zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákona č. 563/2009 z. z. o správe daní a poplatkov (daňový poriadok) v znení neskorších zmien a doplnkov.

(3) Na tomto všeobecne záväznom nariadení obce Dvorníky o miestnych daniach a poplatkoch sa uznieslo Obecné zastupiteľstvo v Dvorníkoch dňa 15. 12. 2023, uznesením č. .................... .

(4) Toto VZN nadobúda účinnosť dňom 1. januára 2024.

\_\_\_\_\_\_\_\_\_\_\_\_\_\_\_\_\_\_\_

Maroš Nemeček

Starosta obce